Missatge: Són molts els cops que he vist a gent indicar que el capitalisme és el sistema que ha provocat que es generin estats pobres, amb gran mortalitat infantil, altes taxes d'analfabetisme i una esperança de vida molt baixa.   El capitalisme és molt nou. I la forma autèntica sense colonialisme té quatre dies. I tot i així, encara no ha estat possible desplegar-lo als estats on l'analfabetisme és massa elevat o el govern és massa feble per a aplicar-lo. Però la pretensió de què ha estat la causa d'un empitjorament en la qualitat de vida de la gent del planeta no es veu reflectida en les dades dures i objectives.   En aquest vídeo de quatre minuts, el professor Hans Rosling de la universitat d'Estocolm demostra amb estadístiques els impressionants canvis en la millora del món que s'han donat en tot just 200 anys (no res en la història de la humanitat).   Qui tingui problemes amb l'anglès recordo que la bona gent del YouTube permet traduir els subtítols de l'anglès al català.   És un vídeo molt recomanable pel seu alt valor didàctic i per la seva elevada capacitat per ensenyar-nos quina ha estat l'evolució real del món.

Resposta: Quins collons. Que sota el capitalisme s'hagin desenvolupat algunes àrees com ara la medicina no l'eximeix dels mals que ha causat, bàsicament perquè també es podrien haver desenvolupat sota un altre sistema, com el comunisme. Dir que els qui volem fer evolucionar el món i deixar enrrera el capitalisme no sabem història és ofensiu. Encara que estigui a punt de llicenciar-me en Història, resulta que no en sé perquè no sóc capitalista? Aquest home i aquest vídeo són pura demagògia.   PS: Demaneu als països centreafricans, on els grans estats capitalistes europeus i els americans financien guerrilles d'ambdós bàndols a canvi de treure bons contractes per l'extracció de petroli, diamants o minerals d'ús en noves tecnologies, si estan millor ara que quan només s'havien de preocupar per la cacera, el camp i els fruits que havien de recollir.